Leonora Surian

**Leonora Surian** (Rijeka, 4. studenog 1977.), hrvatska kazališna i televizijska glumica te muzička umjetnica, nacionalna prvakinja drame, ravnateljica Talijanske drame HNK Ivana pl. Zajca u Rijeci od 2014.-2016.

## Biografija
### Rani život
Rođena je 1977. godine u Rijeci  u umjetničkoj obitelji (otac je bio operni pjevač - Giorgio Surian, a majka pijanistica i slikarica). Od malih je nogu živjela u Italiji, gdje je pohađala osnovnu i srednju školu, te muzičku i baletnu školu. Diplomirala je glumu na Akademiji dramskih umjetnosti "Silvio D’Amico" u Rimu 2003. godine te je iste godine primljena u stalni angažman u HNK "Ivan pl. Zajc" u Rijeci, gdje je od tada ostvarila niz značajnih i uspješnih uloga poput Ofelije u *[[Hamlet]]u*, Nine Zarječnaje u *Galebu*, Margaret u *Mački na vrućem limenom krovu*, zaručnice u *Krvavim svatovima* itd. Iskazala se i kao sjajna glazbenica te svestrana umjetnica u mjuziklima – u *Nunsenseu* u čak dvije različite i vrlo zahtjevne uloge, te u mjuziklu *Jalta, Jalta* u ulozi Nine Filipovne za koju je 2006. i 2012. bila nominirana za Nagradu hrvatskog glumišta. Krajem 2008. godine objavila je svoj prvi album, CD pod imenom *Moj mali svijet*, u suradnji s priznatim hrvatskim jazz glazbenicima.  Šira publika upoznala je Leonoru u jednoj od glavnih uloga u hrvatskoj telenoveli *[[Sve će biti dobro]]*. 2010. vratila se na male ekrane gostujućom ulogom Irme u telenoveli "Dolina sunca". U prosincu 2010. objavila je jedan nosač zvuka po imenu *Bijeli Božić*, skupa sa harfisticom  Vlastom Hribar. Vodila je razne programa u Pulskoj Areni, Hrvatskom Narodnom kazalištu „Ivan pl. Zajc“, festivalu „Zlatni Lav“ u  Umagu i drugim festivalima. Leonora je početkom 2012. izdala zbirku viceva o plavušama *Vic je što sam plava*, u kojoj zaključuje : 

Početkom 2015., također u suradnji sa Vlastom Hribar, objavila je  CD uspavanki za djecu "Nanita". Nakon 5. nominacije 2020. dobila je nagradu hrvatskog glumišta za ulogu Norme Desmond u mjuziklu "Sunset Boulevard". U srpnju 2025. godine dodijeljena joj je titula "nacionalne prvakinje drame", jedno od najviših priznanja u hrvatskom kazališnom prostoru.

## Filmografija
### Televizijske i filmske uloge
* "Dolina sunca" kao Irma (2010.)
* "Sve će biti dobro" kao Mila Radić (2008.-2009.)
* "Villa Maria" kao Milena (2004.)
*"Rafael" kao radnica Crvenog Križa na Lampadusi (2018.)
*" Heirs of the Night", režija Diederik van Rooijen, kao bibliotekarka (2019.)

### Kazališne uloge
* “Filumena Marturano” kao Diana, režija J. Marković, (2003.)
* “Hamlet” kao Ofelija, režija K. Dolenčić, (2004.)
* “La Vaccaria” kao Fiorinetta, režija G. De Bosio, (2004.) 
* “Krvavi svatovi” kao Zaručnica, režija D. Z. Frey, (2004.)
* “Jalta, Jalta” kao Nina Filipovna, režija B. Bogdanov, (2005.)
* “Galeb”  kao Nina Zarječna , režija J. Marković, (2005.)
* “Marš” kao Mladenka, režija I. Buljan, (2005.)
* “Magarac” kao Maggy, režija L. Keseg, (2005.)
* “Ničiji sin” kao Antonija, režija V. Brešan, (2006.) 
* “Mačka na vrućem limenom krovu” kao Margaret, režija L. Zappia, (2006.)
* “Gospoda Glembajevi” kao Angelika, režija B. Brezovec, (2007.)
* “Goldoni Terminus” kao Rosaura, režija T. Cafiero, (2007.)
* “Nunsense” kao Sestra Amnezija i Sestra Hubert, režija M. Horvat, (2008.) 
* “Il paese del sorriso” *(Zemlja smiješka)* kao Lore, režija D. Michieletto, (2008.)
*"Iz Istre...s ljubavlju!"/ " Dall' Istria... con amor!", P. Blašković- D. Orlić, režija P. Blašković, uloga koze br. 1, (2023.)
*"Macbeth" W. Shakespeare, režija E.Miler, uloga kralj Duncan (2024.)
*"Ježeva kućica" B. Ćopić, režija S. M. Langerholz, uloga Ježurka Ježić, GKL Rijeka ( 2024.)
*"Naša Familija"/ "La nostra Famiglia", Saša Eržen, režija Marjan Nečak, uloga Laura Di Caprio (2024.)
*"TangoInCanto", režija G. Nicodemo, glavna ženska uloga- pjevač (2025.)

## Diskografija
* "Moj mali svijet" (2008.)
* “Bijeli Božić” (2010.)
* "Nanita" uspavanke za djecu (2015.)

## Vanjske veze
*Službena stranica 

## Napomene

## Reference